
ΑΠΟΦΑΣΕΙ Σ 


Αοιθ. 9339 , 

Έγκριση Οργανισμού Εσωτερικής Υπηρεσίας (Ο. 
της ΔΕΥΑ Αρκαδίου Ν. Ρεθύμνης. 


Ε 


Ύ.) 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 


Έχοντας υπόψη: 

1. Τις διατάξεις του άρθρου 7 του Ν. 1069/1980 «περί κι¬ 
νήτρων για την ίδρυση Επιχειρήσεων Υδρεύσεως και Α- 


ποχετεύσεως». 

2. Τις διατάξεις του άρθρου 13 του Ν. 2307/95 και του 


Ν. 


2399/96. 

3. Τις διατάξεις του Ν. 2647/1998. 

4. Τις διατάξεις των άρθρων 19,20,34,35,36 και 38 του 


Ν. 2190/1994. . , 

5. Τις διατάξεις του Ν. 2503/97 περί «Οργάνωσης - Διοί¬ 


κησης της Περιφέρειας κ.λπ.». 

6. Τις διατάξεις του άρθρου 1 8 του Ν. 2539/97 περί «Συ¬ 
γκρότησης της Πρωτοβάθμιας Τοπικής Αυτοδιοίκησης». 

7 . Τις διατάξεις της παρ. Ιτου άρθρου 13του Ν. 2672/93 
με τις οποίες αντικαταστάθηκε η παρ. 2 του άρθρου 1» 


του Ν. 2539/97. 

8. Την υπ’ αριθ. 5972/1998 απόφαση του Γενικού Γραμ- 
ματέα της Περιφέρειας Κρήτης. 

9. Το υπ’ αριθ. 20/3.11.99 έγγραφο της ΔΕΥΑ Αρκαδίου, 
με το οποίο μας υποβλήθηκε η 1/1999 απόφαση του Διοι¬ 
κητικού Συμβουλίου της ΔΕΥΑ και η 240/1999 απόφαση 
του Δημοτικού Συμβουλίου Αρκαδίου, η οποία συμφωνεί 
με την 1/1999 απόφαση της ΔΕΥΑ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) της ΔΕΥΑ Αρκαδίου, όπως αυτός ψηφίσθηκε με 
την αριθ. 1/1999 απόφαση του Διοικητικού Συμβουλίου, 


ως κατωτέρω: 


ΜΕΡΟΣ ΠΡΩΤΟ: ΓΕΝΙΚΕΣ ΔΙΑΤΑΞΕΙΣ 


Αρθρο 1 

Αντικείμενο Οργανισμού Εσωτερικής Υπηρεσίας 

Με τον Οργανισμό Εσωτερικής Υπηρεσίας (Ο.Ε.Υ.) της 
Δ.Ε.Υ.Α.Α. ρυθμίζονται θέματα που αφορούν την οργάνω¬ 
ση, τη σύνθεση, τις αρμοδιότητες και τη λειτουργία των υ¬ 
πηρεσιών της, τον αριθμό των οργανικών θέσεων του τα¬ 
κτικού προσωπικού κατά υπηρεσία, την τοποθέτηση στις 
θέσεις σύμφωνα με τις ειδικότητες και ανάλογα με τις α¬ 
νάγκες της υπηρεσίας, τον τρόπο πρόσληψης και απόλυ¬ 


σης, τις αποδοχές, την πειθαρχική ευθύνη και γενικά κά¬ 
θε θέμα που έχει σχέση με την υπηρεσιακή κατάσταση και 
τα δικαιώματα του απασχολούμενου προσωπικού και τις 
υποχρεώσεις της Δ.Ε.Υ. Α.Α. προς το προσωπικό που από 
την πρόσληψη του αποδέχεται τον Ο. Ε.Υ ως εργασιακή 
σχέση. 

Άρθρο 2 

Διοικητικές Ενότητες 

Η Δ.Ε.Υ.Α.Α. διαρθρώνεται στις παρακάτω Διοικητικές 
Ενότητες: 

1. Γενική Διεύθυνση - Σύμβουλοι 

2. Διοικητική - Οικονομική Υπηρεσία 

3. Τ εχνική Υπηρεσία 

Ο Γενικός Διευθυντής προσλαμβάνεται με απόφαση 
του Διοικητικού Συμβουλίου και προΐσταται των υπηρε¬ 
σιών της Δ. Ε.Υ. Α.Α. 

Οι Διευθυντές των υπηρεσιών (Τεχνικών και Διοικητικών 
- Οικονομικών) επιλέγονται με απόφαση του Διοικητικού 
Συμβουλίου. 

Άρθρο 3 

Εξωτερικοί Σύμβουλοι 

1. Η Επιχείρηση μπορεί να χρησιμοποιεί τις υπηρεσίες 
εξωτερικών συμβούλων, όταν το απασχολούμενο σε αυτή 
επιστημονικό και άλλο προσωπικό δεν έχει τις ειδικές και 
ύστερα από αιτιολογημένη απόφαση του Διοικητικού 
Συμβουλίου της Επιχείρηση. 

2. Η συνεργασία των παραπάνω εξωτερικών συνεργα¬ 
τών θα γίνεται με σύμβαση ανάθεσης έργου όπου θα κα¬ 
θορίζονται επακριβώς το έργο και το ύψος της αμοιβής 
τους. 

Άρθρο 4 

Αρμοδιότητες Γενικού Διευβυντή 

Οι αρμοδιότητες, τα καθήκοντα και τα δικαιώματα του 
Γενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί της 
Δ.Ε.Υ.Α. Αρκαδίου. 

Ειδικότερα ο Γενικός Διευθυντής: 

Προΐσταται όλων των υπηρεσιών της επιχείρησης, εξα¬ 
σφαλίζει την ομαλή λειτουργία της και φροντίζει: 

• Για την εκπλήρωση του σκοπού για το οποίο συστή- 
θηκε η επιχείρηση. 

• Για την κατάρτιση του ετήσιου προγράμματος κατα- 

σκευής, επέκτασης και συντήρησης των δικτύων ύδρευ¬ 
σης, αποχέτευσης και των συναφών μ’ αυτά εγκαταστά¬ 
σεων. 

• Για την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα ε¬ 
πόμενα τέσσερα (4) οικονομικά έτη, υποδεικνύοντας τις 
πηγές χρηματοδότησης. Το πρόγραμμα επενδύσεων κα- 
ταρτίζεται με τη βοήθεια των αρμοδίων τεχνικών και οικο¬ 
νομικών υπηρεσιών. 

• Τα υπό στοιχεία β και γ προγράμματα πρέπει να υπο¬ 
βάλλονται προς έγκριση από το Δημοτικό Συμβούλιο δύο 
τουλάχιστον μήνες πριν από την έναρξη της περιόδου 
που αφορούν. 

• Για την κατάρτιση δύο τουλάχιστον μήνες πριν από 
την έναρξη κάθε έτους του προϋπολογισμού εσόδων - ε¬ 
ξόδων με τη βοήθεια των τεχνικών και οικονομικών υπη¬ 
ρεσιών. 

• Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της επι¬ 
χείρησης μέσα σε τρεις (3) μήνες από τη λήξη του έτους. 

• Για την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων - εξόδων με τη 
βοήθεια των αρμόδιων υπηρεσιών της επιχείρησης. 

• Για τον έγκαιρο προγραμματισμό από τις διάφορες υ¬ 
πηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των δια¬ 
φόρων έργων, όπως και για την ποιότητα και τις τιμές αυ¬ 
τών, σύμφωνα με τις αποφάσεις και εντολές του ίδιου και 
του Διοικητικού Συμβουλίου. 

• Για την υπεύθυνη εκτέλεση των αποφάσεων του Δ.Σ. 

Ο Γεν. Διευθυντής ελέγχει την καθημερινή εργασία της 

επιχείρησης, ασκεί την εποπτεία επί της διεξαγωγής των 
εργασιών κάθε υπηρεσίας έχοντας τη διοίκηση του προ¬ 
σωπικού της και εισηγείται στο Διοικητικό Συμβούλιο: 

• Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες δια¬ 
τάξεις. 

• Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

• Την έγερση αγωγών, την άσκηση των ενδίκων μέσων 
ή την παραίτηση απ’ αυτά και την επιδίωξη συμβιβασμού. 

• Τη σύναψη δανείων. 

• Τη συμμετοχή φυσικών ή νομικών προσώπων ή οργα¬ 
νισμών Τοπικής Αυτοδιοίκησης ή επιχειρήσεων κοινής ω¬ 
φέλειας στη δαπάνη κατασκευής έργων, τα οποία επιθυ¬ 
μεί να κατασκευάσει η επιχείρηση, κατά προτεραιότητα, 
όπως και τους όρους συμμετοχής. 

• Τη λήψη των κατάλληλων μέτρων για την ασφάλεια 
των εργαζομένων της επιχείρησης, όπως και για την τή¬ 
ρηση των διατάξεων της εργατικής νομοθεσίας. Οι αρμό¬ 
διοι κατά περίπτωση προϊστάμενοι είναι υποχρεωμένοι να 
θέτουν αμελλητί υπόψη του Γεν. Διευθυντή τέτοια ζητή¬ 
ματα. 

• Όλα προς συζήτηση θέματα. 

Ο Γενικός Διευθυντής της επιχείρησης αποφασίζει: 

• Για την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων, εφόσον η συνολική 
δαπάνη δεν υπερβαίνει το ποσό των δύο εκατομμυρίων 
δρχ. (2.000.0000 δρχ.). Το όριο τούτο επιτρέπεται να αυ- 
ξομειώνεται με απόφαση του Διοικητικού Συμβουλίου της 
Επιχείρησης, σε συνδυασμό πάντοτε με την κείμενη νο¬ 
μοθεσία. 


Οι παραπάνω πράξεις τελούν της τελικής έγκρισης από 
το Δ.Σ. της Δ.Ε.Υ.Α.Α. 

• Για την τοποθέτηση του προσωπικού στις προβλεπό- 
μενες από την επιχείρηση θέσεις. 

• Για τη χορήγηση αδειών στο προσωπικό της επιχεί- 
ρησης κατόπιν των εισηγήσεων των αρμοδίων κατά περί¬ 
πτωση προϊσταμένων. 

Ο Γενικός Διευθυντής της επιχείρησης: 

• Θεωρεί και υπογράφει τις μελέτες επέκτασης και συ¬ 
μπλήρωσης των εγκαταστάσεων, τους όρους των διακη¬ 
ρύξεων της προμήθειας όλων των υλικών και της εκτέλε¬ 
σης νέων έργων. 

• Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορισμέ¬ 
νο ή αόριστο μέχρι ανάκλησης χρόνο και κατόπιν έγκρι¬ 
σης του Διοικητικού Συμβουλίου στον Διευθυντή Διοικη¬ 
τικών και Οικονομικών Υπηρεσιών. 

• Θεωρεί τα διάφορα τιμολόγια προμήθειας εργαλεί¬ 
ων, υλικών κ.λπ. πριν από την έκδοση των ενταλμάτων 
πληρωμής, αφού προηγουμένως ζητήσει από τις αρμό¬ 
διες κατά περίπτωση υπηρεσίες να βεβαιώσουν ότι παρα- 
λήφθηκαν τα αναγραφόμενα στα τιμολόγια υλικά ή υπη¬ 
ρεσίες και ότι η ποιότητα, οι τιμές μονάδας και οι άλλοι ό¬ 
ροι της προμήθειας είναι σύμφωνοι με την, παραγγελία, 
τη σύμβαση ή το ιδιωτικό συμφωνητικό. 

• Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 
από το Γενικό Διευθυντή μόνο εφόσον έχει εξουσιοδοτη¬ 
θεί από το Διοικητικό Συμβούλιο και πάντοτε μέσα στο 
πλαίσιο αυτής της εξουσιοδότησης. 

• Εχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσα τη Δ.Ε.Υ.Α. νομοθε¬ 
σία, τους άλλους εσωτερικούς κανονισμούς αυτής και αυ¬ 
τές που εκχωρεί προς αυτόν το Διοικητικό Συμβούλιο ή ο 
Πρόεδρος του Διοικητικού Συμβουλίου. 

• Ο Γενικός Διευθυντής της επιχείρησης καλεί υποχρε¬ 
ωτικά τουλάχιστον μία φορά τις πρώτες μέρες κάθε μήνα, 
αλλά και όσες φορές κρίνει σκόπιμο, τους Διευθυντές Τε¬ 
χνικών Υπηρεσιών και Διοικητικών - Οικονομικών Υπηρε¬ 
σιών, προκειμένου να ενημερωθεί για την πορεία των ερ¬ 
γασιών, να συντονίσει τις εργασίες, να επιλύσει τυχόν δι¬ 
οικητικά ή τεχνικά προβλήματα και να ενημερώσει αυτούς 
για τη μελλοντική πορεία της επιχείρησης. 

• Το Γενικό Διευθυντή όταν απουσιάζει ή κωλύεται α¬ 
ναπληρώνει ο κατά βαθμό ανώτερος και επί ισόβαθμων ο 
αρχαιότερος οριζόμενος υπάλληλος με απόφαση του Δι¬ 
οικητικού Συμβουλίου της επιχείρησης, σύμφωνα με τα ο¬ 
ριζόμενα στην παράγραφο 7 του άρθρου 6 του Ν 
1069/80. 

Αρθρο 5 

Γραφείο Γραμματείας Διεύθυνσης και Διοικητικού 
Συμβουλίου 

Η Γραμματεία του Διοικητικού Συμβουλίου και της 
Δ/νσης Υπηρεσιών επιμελείται: 

1. Της συγκέντρωσης των αναγκαίων στοιχείων προς ε¬ 
νημέρωση του Προέδρου και των Μελών του Διοικητικού 
Συμβουλίου και της εν γένει προπαρασκευής των θεμά¬ 
των για την εκπλήρωση των καθηκόντων τους. 

2. Της καταχώρησης των αποφάσεων του Δ.Σ. σε ειδικό 
βιβλίο, που αριθμείται και υπογράφεται από τον Πρόεδρο 
του Δ.Σ. 

3. Σε περίπτωση χρησιμοποίησης μαγνητοιρωνικής συ¬ 
σκευής για τη μαγνητοφώνηση των πρακτικών, επιμελεί- 
ταιτης μαγνητοφώνησης και απομαγνητοφώνησης τους. 

4. Της κοινοποίησης των αποφάσεων του Διοικητικού 
Συμβουλίου ως και κάθε εργασίας σχετικής με τη συ¬ 
γκρότηση, λειτουργία κ.λπ. 

5. Της προπαρασκευής των θεμάτων, για την άσκηση 
των αρμοδιοτήτων του Δ/ντή Υπηρεσιών. 

6. Κάθε εργασία σχετική με την ενάσκηση των αρμοδιο¬ 
τήτων του Δ/ντή Υπηρεσιών. 

7. Τήρηση αρχείου Δ/νσης Υπηρεσιών. 

8. Δακτυλογράφηση αλληλογραφίας και αναφορών Δι¬ 
οικητικού Συμβουλίου και Δ/ντή Υπηρεσιών. 

Άρθρο 6 

Αρμοδιότητες Διευθυντή Τεχνικής Υπηρεσίας 

Ο Διευθυντής της Τεχνικής Υπηρεσίας προΐσταται όλων 
των τεχνικών υπηρεσιών και συντονίζει τις εργασίες τους 
δίνοντας τις κατάλληλες οδηγίες προς τους προϊσταμέ¬ 
νους των τμημάτων. Είναι υπεύθυνος απέναντι στο Γενικό 
Διευθυντή για τις πράξεις ή και παραλείψεις των τεχνικών 
υπηρεσιών των οποίων προΐσταται. 

Ο Διευθυντής της Τεχνικής Υπηρεσίας: 

1. Διοικεί, παρακολουθεί, ελέγχει και εποπτεύει την εκ¬ 
πόνηση των μελετών και την εκτέλεση των έργων της 
Δ.Ε.Υ.Α. και είναι προσωπικά υπεύθυνος και υπόλογος 
στο Γενικό Διευθυντή για κάθε ανωμαλία που έχει σχέση 
με την εκτέλεση των έργων, την έγκαιρη προμήθεια υλι¬ 
κών, την επισκευή και συντήρηση των οικοδομικών εγκα¬ 
ταστάσεων και των δικτύων ύδρευσης και αποχέτευσης. 

2. Ορίζει από τους τεχνικούς υπαλλήλους της υπηρε¬ 
σίας του τους επιβλέποντες και τους βοηθούς τους για 
κάθε έργο, χωρίς να είναι απαραίτητο ο επιβλέπων να 
προέρχεται από το τμήμα, στο οποίο ανήκει το εκτελού- 
μενο έργο και γενικά προβαίνει σε κάθε νόμιμη ενέργεια. 
Η πράξη ορισμού των επιβλεπόντων επικυρώνεται από το 
Γενικό Διευθυντή και πρωτοκολλείται. 

3. Σε συνεργασία με το Γενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο της ποιότητας 
των υλικών των έργων και τον χαρακτηρισμό των εδαφών. 

4. Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων και 
τους υποβάλλει στο Γενικό Διευθυντή. 

5. Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο Διευθυντής της Τεχνικής Υπηρεσίας είναι υπεύθυνος: 

1. Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

2. Για την εποπτεία και σωστή λειτουργία των τμημάτων 
Ύδρευσης - Αποχέτευσης, Αντλιοστασίων και Εγκατ. Ε¬ 
πεξεργασίας Λυμάτων. 

3. Για την εποπτεία και την καλύτερη εξυπηρέτηση των 
Καταναλωτών. 

4. Γιατην παρακολούθηση της αποδοτικότηταςτηςΤ.Υ. 
και την σύνταξη των εκθέσεων ατομικής αξιολόγησης. 

5. Για τη συνεργασία του τμήματος Προμηθειών της 
Δ.Ο.Υ. για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν τη προμήθεια τεχνικής φύσεως υλικών, εργαλείων 


και μηχανημάτων όπως αυτά προβλέπονται από τον Κα¬ 
νονισμό Προμηθειών. 

6. Για την εποπτεία του Γραφείου Μελετών και έργων Ύ¬ 
δρευσης - Αποχέτευσης καθώς και πάσης φύσεως τεχνι¬ 
κής μελέτης. 

7. Για την εισήγηση στο Γενικό Διευθυντή για την εκμί- 
σθωση μηχανημάτων, μεταφορικών μέσων κ.λπ. εφόσον 
τα ίδια μέσα της επιχείρησης δεν επαρκούν ή δεν μπο¬ 
ρούν να ανταποκριθούν στις ανάγκες από άποψη χρόνου 
κατόπιν εισήγησης των αρμοδίων υπευθύνων. 

Ο Διευθυντής της Τεχνικής Υπηρεσίας καταρτίζει με τη 
βοήθεια και τη συνεργασία των υπευθύνων των τμημάτων 
της Υπηρεσίας που προΐσταται: 

1. Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

2. Το ετήσιο πρόγραμμα επενδύσεων για το επόμενο έ¬ 
τος και τα επόμενα αυτού τέσσερα έτη αναφέροντας και 
το προβλεπόμενο κόστος αυτών. 

3. Υποβάλλει τα παραπάνω προγράμματα στο Γενικό Δι¬ 
ευθυντή 45 ημέρες πριν από την έναρξη του έτους που α¬ 
φορούν. 

4. Παρέχει εγκαίρως στο Γενικό Διευθυντή τα απαραί¬ 
τητα στοιχεία για την κατάρτιση του ετήσιου προϋπολο¬ 
γισμού εσόδων και εξόδων. Παρέχει έγκαιρα για κάθε ε¬ 
πόμενο τρίμηνο στη Δ.Ο.Υ. τις απαραίτητες πληροφορίες 
για τις κατά εβδομάδα απαιτούμενες εκταμιεύσεις προς 
αντιμετώπιση των πληρωμών εκτέλεσης των έργων του 
προγράμματος. 

5. Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

6. Παρακολουθεί και ελέγχει τη συμμόρφωση των υπη¬ 
ρεσιών που προ σταται προς τις αποφάσεις και εντολές 
του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

7. Κατανέμει το εργατοτεχνικό προσωπικό που έχει το¬ 
ποθετηθεί στην υπηρεσία τεχνικών υπηρεσιών μεταξύ 
των υπηρεσιών αυτής, ανάλογα με τις ανάγκες κάθε υπη¬ 
ρεσίας. 

8. Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι κατά 
περίπτωση υπεύθυνοι. Τη λήψη αυτών των μέτρων πρέπει 
να εισηγείται προς το Γενικό Διευθυντή. 

9. Φρονπ'ζει για τη τήρηση των διατάξεων της εργατικής 
νομοθεσίας εισηγούμενος τη λήψη μέτρων αρμοδίως. 

10. Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μηχα¬ 
νημάτων, φορητών εργαλείων, μεταφορικών μέσων, επι¬ 
στημονικών οργάνων, σκευών, επίπλων κ.λπ. 

11. Το Διευθυντή Τεχνικής Υπηρεσίας, όταν απουσιάζει 
ή κωλύεται, τον αναπληρώνει κατόπιν απόφασης του Δι¬ 
οικητικού Συμβουλίου, υπάλληλος που έχει τα ίδια τυπικά 
προσόντα διορισμού μ’ αυτόν. 

12. Ο Διευθυντής Τεχνικής Υπηρεσίας έχει την ευθύνη 
της αστυνόμευσης των δικτύων ύδρευσης και αποχέτευ¬ 
σης σύμφωνα με το άρθρο 28 του Ν. 1069/80. 

Άρθρο 7 

Διευθυντής Διοικητικής και Οικονομικής Υπηρεσίας 

Ο Διευθυντής Δ.Ο.Υ. προΐσταται της Διοικητικής και Οι¬ 
κονομικής Υπηρεσίας συντονίζοντας τις εργασίες τους 

και είναι υπεύθυνος απέναντι στο Γενικό Διευθυντή για τις 
πράξεις ή και τις παραλείψεις των υπηρεσιών που 
προΐσταται. 

Είναι υπεύθυνος: 

Για τη σύνταξη του Προϋπολογισμού της Επιχείρησης. 

• Για τη σύνταξη του ισολογισμού και των πάσης (ρύσε¬ 
ως οικονομικών καταστάσεων της Επιχείρησης. 

• Για τη σύνταξη της ετήσιας απογραφής των πάσης 
«ρύσεως περιουσιακών στοιχείων της Επιχείρησης η ο¬ 
ποία πρέπει να έχει συνιελεσθεί μέσα σε ένα μήνα από τη 
λήξη του ημερολογιακού έτους. 

• Για την εισήγηση των προγραμμάτων επενδύσεων 
της Δ.Ε.Υ.Α. καθώς και της τιμολογιακής πολιτικής της Ε¬ 
πιχείρησης. 

• Για την εισήγηση και κατάρτιση των περιοδικών προϋ¬ 
πολογισμών της επιχείρησης και την κανονική τήρηση τους, 

την κατάρτιση μηνιαίων και τριμηνιαίων ταμιακών προϋπο¬ 
λογισμών καθώς και την κατάρτιση εβδομαδιαίων προϋπο¬ 
λογισμένων εισπράξεων και πληρωμών αφού λάβει υπόψη 
τα στοιχεία που του παρέχουν τα αρμόδια τμήματα. 

• Για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν τη προμήθεια μηχανών γραφείου, Η/Υκαι συστημά¬ 
των, γραφικής ύλης, εντύπων, ειδών καθαριότητας και 
λοιπών ειδών διοικητικής φύσεως. 

• Για την εποπτεία και την καλή εξυπηρέτηση των κα¬ 
ταναλωτών. 

• Για την εποπτεία των τμημάτων της αρμοδιότητας του 
όπως του Λογιστηρίου, του Ταμείου, της αποθήκης και 
των διαδικασιών προμηθειών της Δ.Ε.Υ.Α., του γραφείου 
καταναλωτών, του γραφείου προσωπικού, του γραφείου 
υδρομετρητών, του γραφείου υδραυλικών χαθώς και κά¬ 
θε τμήματος της αρμοδιότητας του. 

• Για την παρακολούθηση της αποδοτικότητας του 
προσωπικού της Δ.Ο.Υ. και τη σύνταξη των εκθέσεων α¬ 
τομικής αξιολόγησης. 

• Για τον γενικό έλεγχο εκτέλεσης των πάσης φύσεως 
εργασιών της υπηρεσίας, σύμφωνα με τους αντίστοιχους 
κανονισμούς. 

• Για την τήρηση των διατάξεων του Ο.Ε.Υ. καθώς επί¬ 
σης και του κανονισμού διαχείρισης και προμηθειών της 
επιχείρησης. 

• Για οποιοδήποτε ζήτημα οικονομικής φύσεως γι’ αυ¬ 


τό και διενεργεί τακτικά έλεγχο σε κάθε τμήμα της Οικο¬ 
νομικής Υπηρεσίας. 

Ο Διευθυντής Δ.Ο.Υ. 

• Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. Επίσης, θεωρεί τα τιμο¬ 
λόγια των προμηθευτών κατά εξουσιοδότηση του Γεν. Δι¬ 
ευθυντή. 

• Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. Με 
εξουσιοδότηση του Γεν. Διευθυντή θεωρεί τα εντάλματα- 
πληρωμής. 

• Ελέγχει καθημερινά το ταμείο και φροντίζει για τη σω- 
στή χρηματοοικονομική διαχείριση αυτού και φροντίζει 
ώστε να υπάρχουν μικρά ταμειακά υπόλοιπα. 

• Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

• Φροντίζει για την κανονική είσπραξη και έγκαιρη από¬ 
δοση των λογαριασμών Δημοσίου, των Ασφαλιστικών τα¬ 
μείων και λοιπών τρίτων. 

• Φροντίζει για την παρακολούθηση απορρόφησης πι¬ 
στώσεων και χρηματοδοτήσεων ενημερώνοντας τον Γεν. 
Διευθυντή 

• Χρησιμοποιεί οποιονδήποτε από το προσωπικό της Υ¬ 
πηρεσίας του για την εκτέλεση κάθε άλλης, συναφούς με 
την ειδικότητά του, εργασίας ανάλογα με τις ανάγκες που 
παρουσιάζονται σε κάθε τμήμα. 

• Παραλαμβάνει την εισερχόμενη αλληλογραφία και 
κατανέμει αυτή στα αρμόδια τμήματα. 

• Καταρτίζει με τη βοήθεια των προϊσταμένων της Διοι¬ 
κητικής και Οικονομικής Υπηρεσίας το ενημερωτικό τεύ¬ 
χος όπως ορίζει το άρθρο 10 του Ν. 1069/80. 

• Μετέχει σε συνεδριάσεις του Δ.Σ. εφόσον το ζητήσει 
ο Πρόεδρος 

• Το Διευθυντή Δ.Ο.Υ. απουσιάζοντα ή κωλυόμενο α¬ 
ναπληρώνει προϊστάμενος τμήματος της Υπηρεσίας κα¬ 
τόπιν αποφάσεως του Διοικητικού Συμβουλίου. 

Άρθρο 8 

Ειδικότητες - Προσόντα - Οργανικές θέσεις 

Οι Υπηρεσίες της Δ.Ε.Υ.Α. Αρκαδίου διαρθρώνονται ως 
ακολούθως: 

Άρθρο 9 

Προσόντα - Κωλύματα Πρόσληψης 

Ο προσλαμβανόμενος στη Δ.Ε.Υ.Α.Α. πρέπει να έχει τα 
παρακάτω προσόντα: 

1. Να έχει ελληνική Ιθαγένεια ή να είναι πολίτης κράτους 
μέλους της Ευρωπαϊκής Ένωσης. 

2. Να έχει εκπληρώσει τις στρατιωτικές του υποχρεώ¬ 
σεις ή να έχει νόμιμα απαλλαγεί από αυτές. 

3. Να έχει τα τυπικά και ουσιαστικά προσόντα της ειδι¬ 
κότητα για την οποία προσλαμβάνεται όπως αυτά προκύ¬ 
πτουν από το άρθρο 18 του παρόντος Οργανισμού. 

4. Να έχει τα τυπικά και ουσιαστικά της ειδικότητας για 
την οποία προσλαμβάνονται όπως αυτά προκύπτουν από 
το άρθρο 18 του παρόντος Κανονισμού. 

5. Επί ίσους όρους προτιμάται ο μόνιμος κάτοικος και 
δημότης Αρκαδίου. 

Δεν προσλαμβάνεται υπάλληλος στη Δ.Ε.Υ.Α.Α.: 

1. Αν έχει στερηθεί των πολιτικών του δικαιωμάτων. 

2. Αν έχει καταδικαστεί ή είναι υπόδικος για αξιόποινες 
πράξεις (κλοπή, απάτη, πλαστογραφία, κ,λπ.), για τις ο¬ 
ποίες δεν επιτρέπεται η πρόσληψη του σε Δημόσια θέση. 

Σε περίπτωση υποβολής δήλωσης με ψευδή στοιχεία 
για ότι αφορά τις προϋποθέσεις που χρειάζονται για πρό¬ 
σληψη τότε η σύμβαση εργασίας θεωρείται άκυρη όσος 
χρόνος και αν περάσει από την υπογραφή της και ο προ- 
σληφθείς απολύεται. 


σλαμβανομένων διέπεται από τη διάταξη του παρόντος 
κεφαλαίου. 

4. Πράξη πρόσληψης. 

Η πρόσληψη ενεργείται με απόφαση του Προέδοου τπο 
Δ.Ε.Υ.Α.Α. ^ 


Στην απόφαση πρόσληψης, αναφέρονται όλα τα απα¬ 
ραίτητα προς τούτο στοιχεία και ειδικότερα το ονοματε¬ 
πώνυμο του προσλαμβανομένου με τα τυπικά προσόντα 
του, η ειδικότητα όπως και αποκλειστική προθεσμία μέσα 
στην οποία πρέπει να προσέλθει για ανάληψη υπηρεσίας 
που δεν μπορεί να υπερβαίνει τις 15 ημέρες. 


Άρθρο 12 

Υπηρεσιακή Αρχαιότητα 

1. Η υπηρεσιακή αρχαιότητα του τακτικού προσωπικού 
υπολογίζεται από την ημερομηνία πρόσληψης στη 
Δ.Ε.Υ.Α.Α. Για το προσωπικό που έχει μεταταχθεί από το 
Δήμο η ημερομηνία πρόσληψης στο Δήμο. 

2. Δεν υπολογίζεται και αφαιρείται από την Υπηρεσιακή 
αρχαιότητα ο χρόνος: α) αδειών χωρίς αποδοχές πέραν 
των 30 ημερών για κάθε έτος, β) αυθαίρετης απουσίας α¬ 
πό την Υπηρεσία, γ) απουσία λόγω επιβολής πειθαρχικών 
ποινών. 

3. Υπολογίζεται ως χρόνος εργασίας η απουσία λόγω 
εργατικού ατυχήματος επισυμβάντος κατά την εκτέλεση 
υπηρεσίας και χάριν αυτής. 


Άρθρο 10 

Γενικές Διατάξεις Προσωπικού 

1. Το προσωπικό που εργάζεται στη Δ.Ε.Υ.Α.Α. διακρί- 
νεται σε: 

α. Τακτικό, με σχέση εργασίας ιδιωτικού δικαίου (σύμ¬ 
βαση εργασίας αορίστου χρόνου). Το προσλαμβανόμενο 
τακτικό προσωπικό, καλύπτει τις αντίστοιχες οργανικές 
θέσεις αν συμπληρώνει τα απαιτούμενα τυπικά και ουσια¬ 
στικά προσόντα όπως αυτά προσδιορίζονται στον παρό¬ 
ντα Οργανισμό. 

β. Εκτακτο, για κάλυψη απρόβλεπτων και επειγουσών 
αναγκών το οποίο προσλαμβάνεται με σύμβαση εργα¬ 
σίας ορισμένου χρόνου. 

2. Η εργασιακή σχέση που συνδέει το προσωπικό με την 
Δ.Ε.Υ.Α.Α. είναι σχέση εργασίας ιδιωτικού δικαίου, αορί¬ 
στου χρόνου για το τακτικό προσωπικό και ορισμένου 
χρόνου για το έκτακτο. 

Άρθρο 11 

Τρόπος πρόσληψης προσωπικού για πλήρωση θέσεων 

1. Το προσωπικό της Δ.Ε.Υ.Α.Α. προσλαμβάνεται με ε¬ 
πιλογή από το Διοικητικό Συμβούλιο (ή από Επιτροπή που 
ορίζεται από το Δ.Σ.) μετά από εισήγηση του Δ/ντή Υπη¬ 
ρεσιών. 

2. Προκήρυξη θέσεων και υποχρεώσεις υποψηφίων. Η 
προκήρυξη των θέσεων δημοσιεύεται στις τοπικές εφη¬ 
μερίδες του Νομού Ρεθύμνης. 

Οι υποψήφιοι εντός 15 ημερών από την ημερομηνία της 
δημοσίευσης της προκήρυξης υποβάλλουν στο γραφείο 
προσωπικού της Δ.Ε.Υ.Α.Α. αίτηση, στην οποία επισυνά¬ 
πτονται όλα τα απαιτούμενα δικαιολογητικά. 

3. Διαδικασία επιλογής υποψηφίων για πλήρωση θέσε¬ 
ων. 

Η πλήρωση των κενών και κενούμενων θέσεων ενεργεί- 
ται ύστερα από απόφαση του Διοικητικού Συμβουλίου της 
επιχείρησης για την ανάγκη της πλήρωσης των θέσεων. 

Η πρόσληψη του προσωπικού για την πλήρωση των α¬ 
νωτέρω θέσεων και η επιχειρησιακή κατάσταση των προ- 


Άρθρο 13 

Μισθολογική ένταξη - 
Εξέλιξη και αποδοχές προσωπικού 

Οι αποδοχές του προσωπικού της Δ.Ε.Υ.Α.Α. θα καθο¬ 
ρίζονται σύμφωνα: 

1. Με τις εκάστοτε ισχύουσες κλαδικές συμβάσεις ερ¬ 

γασίας των ΟΤΑ για το εργατοτεχνικό προσωπικό της 
Δ.Ε.Υ.Α.Α. ^ 

2. Με τις εκάστοτε ισχύουσες κλαδικές συμβάσεις των 
Πολιτικών Μηχανικών - Χημικών Μηχανικών, για τους Πο¬ 
λιτικούς Μηχανικούς, Τοπογράφους Μηχανικούς, Μηχα¬ 
νολόγους Ηλεκτρολόγους και Χημικούς αντίστοιχα. 

3. Με το Ν. 1505/84 όπως τροποποιήθηκε με το Ν. 
1810/88 για το υπόλοιπο διοικητικό - οικονομικό προσω¬ 
πικό της Δ.Ε.Υ.Α.Α. όπως αυτό εφαρμόζεται κάθε φορά 
για τους δημοτικούς υπαλλήλους. 

4. Με την εργασιακή συλλογική σύμβαση όταν αυτή υ¬ 
πογράφει. 

5. Κάθε εργαζόμενος στη Δ.Ε.Υ.Α.Α. ανάλογα με τα τυ¬ 
πικά του προσόντα, κατατάσσεται στο προβλεπόμενο α¬ 
πό τις διατάξεις της παρακάτω παραγράφου μισθολογικό 
κλιμάκιο και παίρνει τις αντίστοιχες αποδοχές. 

6. Για τον καθορισμό των αποδοχών του προσωπικού 
αυτή της Δ.Ε.Υ.Α.Α. εφαρμόζονται τα άρθρα 3-12 του Ν 
1505/84 και τα άρθρα 16 και 19 του Ν. 1505/84 με τις πα¬ 
ρακάτω επί μέρους τροποποιήσεις: 

α) Στην περίπτωση που και οι δύο σύζυγοι εργάζονται 
στη Δ.Ε.Υ.Α.Α. το επίδομα οικογενειακών βαρών του άρ¬ 
θρου 2 του Ν. 1505/84 και όπως αυτό πραγματοποιήθηκε 
με το άρθρο 4 του Ν. 1810/88 καταβάλλεται στον ένα από 
αυτούς κατ’ επιλογή τους. 

β) Ως Υπηρεσία για την κατάταξη και εξέλιξη του προ¬ 
σωπικού στα ΜΚ και για τη χορήγηση του χρόνου υπηρε¬ 
σίας υπολογίζεται η αποδεικνυόμενη προϋπηρεσία με έν¬ 
σημα στο Δημόσιο, ΝΠΔΔ, ΟΤΑ ή στον Ιδιωτικό τομέα, ε¬ 
πί πλέον των περιπτώσεων που αναφέρονται στο άρθρο 
16του Ν. 1505/84. 

γ) Στο προσωπικό της Δ.Ε.Υ.Α.Α. καταβάλλονται τα επι- 

δόματα εορτών Χριστουγέννων, Πάσχα και επίδομα αδεί- 
ας που υπολογίζονται σύμφωνα με τις διατάξεις της Ερ¬ 
γατικής Νομοθεσίας. 

δ) Η υπερωριακή απασχόληση και η απασχόληση κατά 
τις αργίες απαγορεύεται εκτός αν υπάρχουν: 

• Έκτακτες και επείγουσες ανάγκες κατόπιν έγγραφης 
εντολής του Διευθυντή του Τμήματος ή του Γεν. Διευθυ¬ 
ντή και, 

• Ανάγκες λόγω της φύσεως της εργασίας (αντλιοστά¬ 
σια, διανομή νερού). Στην περίπτωση αυτή θα πρέπει να 
προηγείται αιτιολογημένη αίτηση του Προϊσταμένου του 
τμήματος ανά μήνα και έγκριση από το Δ.Σ. ή την επιτρο¬ 
πή του άρθρου 5 του Ν. 1069/80. 

• Για την αμοιβή της πρόσθετης αυτής εργασίας θα ε¬ 
φαρμόζονται οι εκάστοτε ισχύουσες διατάξεις της Εργα¬ 
τικής Νομοθεσίας και των ισχυουσών κλαδικών συμβάσε¬ 
ων εργασίας των ΟΤΑ και οι υπερωρίες θα πληρώνονται 
κάθε μήνα μετά από σχετική έγκριση του Δ.Σ. ή της επι¬ 
τροπής 1069/80. 

7. Στο προσωπικό της Δ. Ε. Υ. Α. Α. χορηγούνται επί των ε¬ 
κάστοτε βασικών μισθών τα επιδόματα που ορίζονται από 
τηΣΣΕ. 

Δεν επιτρέπεται το ίδιο πρόσωπο να παίρνει περισσότε¬ 
ρα από ένα επίδομα θέσης. 

Άρθρο 14 

Άδειες Απουσίας Προσωπικού 

1. Οι άδειες ορίζονται από την Εργατική Νομοθεσία ή 
την εκάστοτε κλαδική σύμβαση εργασίας του εργαζόμε¬ 
νου. 

2. Για σοβαρούς λόγους το Δ.Σ. και ύστερα από εισήγη¬ 
ση του Τεχνικού ή Οικονομικού Διευθυντή μπορεί να χο¬ 
ρηγεί άδεια χωρίς αποδοχές μέχρι 30 ημέρες το χρόνο ή 
μειωμένο ωράριο χωρίς αποδοχές. 

3. Σε περίπτωση γέννησης παιδιού εργαζομένου στη 
Δ.Ε.Υ.Α.Α. θα χορηγείται στον πατέρα άδεια απουσίας 
δύο ημερών με αποδοχές. 

4. Σε περίπτωση θανάτου συζύγου ή άλλου συγγενικού 
προσώπου Α’ βαθμού του εργαζόμενου χορηγείται άδεια 
απουσίας τριών ημερών με αποδοχές. 

5. Το ωράριο των μητέρων θα ρυθμίζεται όπως και στις 
εκάστοτε διατάξεις των κώδικα των Δημοτικών και Κοινο¬ 
τικών Υπαλλήλων. 

6. Σε περίπτωση γάμου χορηγείται άδεια μιας εβδομά¬ 
δας με αποδοχές. 

Άρθρο 15 

Λύση Εργασιακής Σχέσης 

Η εργασιακή σχέση μεταξύ εργαζομένων και εργοδό¬ 
του λύεται: 

1. Έπειτα από έγγραφη δήλωση παραίτησης του εργα¬ 
ζόμενου. 

2. Λόγω συμπληρώσεως του ορίου ηλικίας (συνταξιο- 
δότηση). 

3. Με απόλυση κατόπιν απόφασης του Δ.Σ. όπως ορίζε¬ 
ται στο άρθρο 15 του παρόντος οργανισμού. 

4. Λόγω θανάτου. 

5. Λόγω σωματική ή πνευματικής ανικανότητας, μετά α¬ 
πό προηγούμενη διαπίστωση της πρωτοβάθμιας ή δευτε¬ 
ροβάθμιας αντίστοιχα Υγειονομικής Επιτροπής του Οι¬ 
κείου Ασφαλιστικού Οργανισμού. 

Άρθρο 16 

Μητρώο Προσωπικού 

Για το προσωπικό της Δ.Ε.Υ.Α.Α. τηρείται μητρώο που 
για κάθε εργαζόμενο περιέχει τα παρακάτω στοιχεία: 


1. Πιστοποιητικά οικογενειακής κατάστασης. 

2. Απόφαση πρόσληψης και σύμβαση εργασίας. 

3. Πιστοποιητικά προϋπηρεσίας (ένσημα). 

4. Πιστοποιητικά σπουδών. 

5. Πιστοποιητικό Ποινικού Μητρώου. 

6. Πειθαρχικές ποινές. 

7. Φύλλα αξιολόγησης. 

8. Υπεύθυνες δηλώσεις προσωπικού για διάφορες οι¬ 
κογενειακές μεταβολές. 

Άρθρο 17 

Αξιολόγηση - Φύλλα αξιολόγησης προσωπικού 

1. Για κάθε εργαζόμενο στη Δ.Ε.Υ.Α.Α. τηρείται φύλλο 
αξιολόγησης που συντάσσεται κάθε Ιανουάριο για το 
χρόνο που πέρασε. 

2. Το φύλλο αξιολόγησης συμπληρώνεται και βαθμολο¬ 
γείται από Υπεύθυνο του τμήματος. Τα φύλλα αξιολόγη¬ 
σης των Υπευθύνων των τμημάτων συμπληρώνει ο Γενι¬ 
κός Διευθυντής. 

3. Συντάσσεται από την Υπηρεσία ενιαίο υπόδειγμα 
φύλλου αξιολόγησης με τυποποιημένα κριτήρια. Τα φύλ¬ 
λα αξιολόγησης εγκρίνονται από το Δ.Σ. 

4. Είναι υποχρεωτική η ενημέρωση των εργαζομένων 
σχετικά με τα φύλλα αξιολόγησης. 

5. Μέσα σε 15 ημέρες από την ενημέρωση του ο εργα¬ 
ζόμενος έχει δικαίωμα να υποβάλλει ένσταση κατά του 
φύλλου αξιολόγησης του και να εμφανιστεί ενώπιον επι¬ 
τροπής ή οποία θα απαρτίζεται από 2 μέλη του Δ.Σ. και 1 
εκπρόσωπο των εργαζομένων που τον ορίζει το Δ.Σ. του 
Σωματείου, η οποία και αποφαίνεται σχετικώς επί της εν- 
στάσεωςτου εργαζόμενου. 

6. Η επιτροπή ενημερώνει για τα αποτελέσματα Δ.Σ. μέ¬ 
σα σε προθεσμία 30 ημερών από την υποβολή της ένστα¬ 
σης· 

7. Τα φύλλα αξιολόγησης προσωπικού θα φυλάσσονται 
στον προσωπικό φάκελο του κάθε εργαζόμενου και θα 
λαμβάνονται υπόψη σε όλες τις μετέπειτα εξελίξεις του, 
δηλαδή: 

α) Για προαγωγή σε θέση Υπεύθυνου τμήματος και σε 
Τεχνικό ή Οικονομικό Διευθυντή. 

β) Γ ια μετάταξη του σε άλλη οργανική θέση της Υπηρε¬ 
σίας. 

γ) Πατην αύξηση των αποδοχώντου σύμφωνα με το άρ¬ 
θρο 8 παρ. 6του παρόντος ύστερα από απόφαση του Δ.Σ. 

Άρθρο 18 

Υποχρεώσεις και Καθήκοντα Προσωπικού 

Το προσωπικό της Δ.Ε.Υ.Α.Α. έχει τις παρακάτω υπο- 
χρεώσειςκαι καθήκοντα: 

1. Να γνωρίζει και να τηρεί τις διατάξεις του παρόντος 
Οργανισμού και του Κανονισμού, που προβλέπονται από 
τις διατάξεις του Ν. 1069/80. 

2. Να διασφαλίζει τα έπιπλα, υπηρεσιακά έγγραφα, μη¬ 
χανήματα, εργαλεία και οτιδήποτε περιουσιακά στοιχεία 
της Δ.Ε.Υ.Α.Α. χρησιμοποιεί. 

3. Να αναφέρει αμέσως και εγγράφως στο τμήμα προ¬ 
σωπικού κάθε μεταβολή της ατομικής ή οικογενειακής 
τους κατάστασης. 

4. Να εκτελεί τις οδηγίες των Προϊσταμένων του με προ¬ 
θυμία και σε περιπτώσεις εξαιρετικών ή έκτακτων αναγκών 
να εκτελεί και παρεμφερείς εργασίες της θέσης για την ο¬ 
ποία προσελήφθη, το χρονικό διάστημα της οποίας δεν υ¬ 
περβαίνει τους 6 μήνες. Γ ια το διάστημα αυτό ο εργαζόμε¬ 
νος θα παίρνει την τυχόν προβλεπόμενη επί πλέον αμοιβή. 

5. Να προσέρχεται έγκαιρα στην Υπηρεσία του και να α- 

ποχωρεί απ' αυτήν με τη συμπλήρωση ωραρίου εργα¬ 
σίας, όπως αυτό κάθε φορά καθορίζεται από την Σ.Σ.Ε. ή 
την Εργατική Νομοθεσία. 

6. Γενικώς να είναι συνεπής σε όλες του τις υποχρεώ¬ 
σεις, όπως αυτές ορίζονται στις επιμέρους συμβάσεις με¬ 
ταξύ εργαζομένων και Δ.Ε.Υ.Α.Α., το Νόμο και τον Ο.Ε.Υ. 

Αρθρο 19 

Πειθαρχικός Έλεγχος 

Μεταξύ των πειθαρχικών αδικημάτων, εκτός της παρά¬ 
βασης των συμβατικών υποχρεώσεων συμπεριλαμβάνο- 
νταικαιταεξής: 

1. Η αναξιοπρεπής διαγωγή προς τους Δημότες και 
τους συναδέλφους. 

2. Η χρησιμοποίηση τρίτων προσώπων για απόκτηση 
εύνοιας υπηρεσιακής. 

3. Η αραθυμία, η αμέλεια ή η μη έγκαιρη εκπλήρωση του 
καθήκοντος. 

4. Η αδικαιολόγητη αποχή από την εκτέλεση των καθη¬ 
κόντων. 

5. Η παράβαση της επιβαλλόμενης υπηρεσιακής εχεμύ¬ 
θειας. 

6. Η άμεση ή δια μέσου τρίτου προσώπου συμμετοχή σε 
δημοπρασία, διενεργούμενη από την Υπηρεσία στην ο¬ 
ποία ανήκει ο υπάλληλος. 

7. Κάθε πράξη ή παράλειψη που μπορεί να βλάπτει ή να 
θέτει σε κίνδυνο τα συμφέροντα της Υπηρεσίας. 

8. Η άρνηση εκτέλεσης υπηρεσίας και εντολής για τη 
μετακίνηση του από τμήμα σε τμήμα παρεμφερές και ε¬ 
φόσον δεν δημιουργείται βλαπτική μεταβολή των συνθη¬ 
κών εργασίας γι’ αυτόν. 

Άρθρο 20 

Πειθαρχικές Ποινές 

Πειθαρχικές ποινές είναι: 

1. Προφορική επίπληξη 

2. Έγγραφη επίπληξη 

3. Πρόσημο μέχρι ης αποδοχές ενός μηνός με αντί¬ 
στοιχη κράτηση αποδοχών 

4. Προσωρινή απόλυση 

5. Οριστική απόλυση. 

Άρθρο 21 

Πειθαρχικές Διαδικασίες 

Ταπειθαρχικάόργαναδιακρίνονταισε μονομελή καιπο- 
λυμελή. 

Α. Τα μονομελή όργανα είναι: 

1.0 Γενικός Διευθυντής για όλο το προσωπικό. 

2.0 Τεχνικός ή Οικονομικός Διευθυντής για το προσω¬ 
πικό των υπηρεσιών τους. 

Β. Ο Γενικός Διευθυντής και ο Προσωπάρχης δικαιούται 
να επιβάλλει τις πειθαρχικές ποινές της έγγραφης και 
προφορικής επίπληξης και ο Τεχνικός ή Οικονομικός Δι¬ 
ευθυντής μόνο προφορική επίπληξη. 

Γ. Το πολυμελές πειθαρχικό όργανο αποτελείται από ε¬ 
πιτροπή η οποία ορίζεται από το Δ.Σ. και αποτελείται από: 

1. Την επιτροπή του αρθ.5 παρ. 3 του Ν. 1069/80 που υ- 
φίσταται στη Δ.Ε.Υ.Α.Α. 

2. Τον εκπρόσωπο των εργαζομένων ο οποίος θα εκλέ¬ 
γεται από τη Γενική Συνέλευση των εργαζομένων κάθε 
χρόνο. 

3. Το Γενικό Διευθυντή ή τον Τεχνικό ή Οικονομικό Διευ¬ 
θυντή. 

Οι αποφάσεις της επιτροπής αυτής θα επικυρώνονται 
από το Δ.Σ. Η εκτέλεση των πειθαρχικών αποφάσεων γί¬ 
νεται με ευθύνη του τμήματος προσωπικού. Το πρόστιμο 


υπολογίζεται επί των τακηκών αποδοχών και παρακρα- 
τείται από τον πρώτο μετά την απόφαση μήνα. 

Οι τιμωρημένοι με προσωρινή ή οριστική απόλυση τίθε¬ 
νται εκτός υπηρεσίας μόλις τους κοινοποιηθεί η τελεσίδι¬ 
κη απόφαση. 

Άρθρο 22 

Απολογία 

1. Με εξαίρεση την προφορική επίπληξη καμία πειθαρ¬ 
χική ποινή δεν επιβάλλεται χωρίς την προηγούμενη έγ¬ 
γραφη, επί αποδείξει, κλήση σε απολογία του εργαζομέ¬ 
νου. 

2. Η μη υποβολή απολογίας μέσα σε 20 ημέρες απάτην 
τέλεση του παραπτώματος εφ’ όσον έγγραφα κλήθηκε ο 
εργαζόμενος δεν συνιστά λόγο αδυναμίας έκδοσης από¬ 
φασης. 

3. Η κλήση σε απολογία ορίζει με σαφήνεια το πειθαρχι¬ 
κό αδίκημα, για το οποίο κατηγορείται ο εργαζόμενος και 
θέτει την προθεσμία μέσα στην οποία πρέπει να απολο- 
γηθεί εγγράφως. 

Ο εργαζόμενος δικαιούται να ασκήσει, μέσα σε 5 ημέ¬ 
ρες, ένσταση για επανεξέταση της απόφασης που του 
κοινοποιήθηκε, προσκομίζοντας νέα στοιχεία, ενώπιον 
του Δ.Σ. τηςΔ.Ε.Υ.Α.Α. 

Τέλος, τα χρηματικά πρόστιμα θα εκχωρούνται στο τα¬ 
μείο αρωγής του Σωματείου των εργαζομένων της 
Δ.Ε.Υ.Α.Α. 

4. Το ένα μέλος της τριμελούς επιτροπής του Ν. 1069/ 
80, πρέπει να είναι εκπρόσωπος των εργαζομένων μέλος 
του Δ.Σ. της Δ.Ε.Υ.Α.Α. Την επιτροπή του Ν. 1069/80 πλαι¬ 
σιώνει, εκτός από τους Υπηρεσιακούς παράγοντες και ο 
αναπληρωτής του εκπρόσωπου των εργαζομένων, μέλος 
του Δ.Σ. με δικαίωμα ψήφου. 

Άρθρο 23 

Ερμηνεία και ισχύς του παρόντος οργανισμού 

1. Η ερμηνεία των διατάξεων του παρόντος κανονισμού 
ανήκει στην αρμοδιότητα του Διοικητικού Συμβουλίου 
της Επιχείρησης. 

2. Η τροποποίηση του παρόντος Οργανισμού γίνεται με 
την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χορη¬ 
γηθεί με απόδειξη παραλαβής ένα αντίγραφο του σε κά¬ 
θε εργαζόμενο. 

4. Αντίγραφο χορηγείται με απόδειξη παραλαβής και 
σε κάθε νεοπροσλαμβανόμενο εργαζόμενο στο τακτικό 
προσωπικό. Η υπογραφή της απόδειξης παραλαβής του 
αναγράψου του Οργανισμού έχει την αναμφισβήτητη έν¬ 
νοια ότι ο εργαζόμενος έλαβε πλήρη γνώση του και τον α¬ 
ποδέχεται σαν εργασιακή σχέση. 

Άρθρο 24 

Ο Οργανισμός αυτός θα αρχίσει να ισχύει αμέσως μετά 
την έγκριση από τα αρμόδια όργανα. 

Άρθρο 25 

Με την παρούσα απόφαση προκαλείται δαπάνη σε βά¬ 
ρος του προϋπολογισμού της ΔΕΥΑ Αρκαδίου, το ύψος 
της οποίας δεν μπορεί να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρέθυμνο, 6 Δεκεμβρίου 1999 
Με εντολή Γενικού Γραμματέα Περιφέρειας 
Η Γενική Διευθύντρια Περιφέρειας 
Μ. ΛΥΓΙΔΑΚΗ - ΙΩΑΝΝΙΔΟΥ 

